L-Awstrijaka Anna Kiesenhofer tissorprendi fiċ-ċikliżmu L-Awstrijaka, Anna Kiesenhofer, ipproduċiet waħda mill-ikbar sorpriżi fl-istorja taċ-ċikliżmu fl-Olimpjadi meta rebħet it-tellieqa tan-nisa li kienet fuq distanza ta' 137 kilometru, b'ħin ta' 3:52:45. Fil-veritá, iż-żewġ Olandiżi, Annemiek van Vleuten u Marianne Vos, kienu l-favoriti li jirbħu din it-tellieqa iżda Kiesen hofer fetħet vantaġġ bikri li baqgħet iżżomm sal-aħħħar. Van Vleuten irnexxielha tirkupra mal-grupp ta' quddiem wara ħabta bikrija biex temmet fit-tieni post (3:54:00), segwita mit-Taljana, Elisa Longo Borghini (3:54:14).